[{"text_idx": "#000007", "text": "Yn y digwyddiad #SummerUndod2022 ym Bangor ar 7fed Gorffennaf, wnaeth Dr Kit Chalmers, Pennaeth Polisi a Dysg gyda THET, hwyluso sesiwn awr er mwyn i bartneriaethau iechyd gallu rhwydweithio a rhannu eu profiadau, heriau a\u2019u llwyddiannau."}, {"text_idx": "#000008", "text": "Roedd yna gynrychiolwyr o ddolennau Betsi-Quthing (Lesotho), Glan Clwyd-Hossana (Ethiopia), Betsi-Busia (Cenia), Fferyllwyr Gwrthfeicrobaidd (Malaw\u0302i), partneriaeth iechyd meddwl newydd yn Sa\u0303o Tome\u0301 a Pri\u0301ncipe, a phrosiectau sy\u2019n gweithio ar dloty mislif ac iechyd a glanweithdra mislif, gan gynnwys y Network of Women for Sustainable Development Nigeriaidd. Roedd yna hefyd pobl o bartneriaethau tu allan i iechyd a wnaeth cyfrannu i\u2019r sgyrsiau."}, {"text_idx": "#000009", "text": "\u201cDiolch am drefnu cyfarfod ardderchog. Roedd hi\u2019n dda cwrdd a\u0302 phobl, sgwrsio am ddatblygiadau a gwneud cysylltiadau newydd\u201d \u2013 Cyfranogwr o ddolen Glan Clwyd-Hossana"}, {"text_idx": "#000010", "text": "Rhannodd y dolennau eu profiadau o weithio drwy\u2019r pandemig COVID-19, yr heriau, llwyddiannau a\u2019r ddysg."}, {"text_idx": "#000011", "text": "Roedd gan y rheini a oedd yn bresennol cyfle i rwydweithio a chyfnewid manylion cyswllt ar o\u0302l y sesiwn, a\u2019r farn oedd ei fod wedi bod yn un defnyddiol dros ben ar o\u0302l gymaint o amser ers yr un diwethaf."}, {"text_idx": "#000012", "text": "Her oedd ymdopi a\u0302 phwysau eithafol gwaith clinigol drwy\u2019r pandemig a chadw ffocws ar bartneriaeth\nCyfleoedd a daeth o\u2019r pandemig i roi mwy o berchenogaeth ar weithrediad i\u2019r partneriaid, dibynnu ar eu gwybodaeth a\u2019u profiad i ymateb yn briodol, a\u2019r llwyddiannau a daeth o\u2019r ffordd hon o weithio\nPwysigrwydd cysylltiadau y gellir ymddiried ynddi, yn enwedig cael aelodau\u2019r alltudiaeth Affricanaidd yng Nghymru fel presenoldeb galluogi\nPwysigrwydd cael y gymuned i arwain y gwaith a gweithio gyda gweithwyr iechyd cymuned ar gyfer canlyniadau iechyd cyhoeddus."}]